Document ID: 32013D0706

KOMISJONI RAKENDUSOTSUS,
29. november 2013,
millega muudetakse otsuse 2009/177/EÜ I lisa seoses Taani taudivaba staatusega viirusliku hemorraagilise septitseemia suhtes ning Iirimaa ja Ühendkuningriigi Põhja-Iirimaa territooriumi taudivaba staatusega karpkalade herpesviiruse suhtes
(teatavaks tehtud numbri C(2013) 8385 all)
(EMPs kohaldatav tekst)
(2013/706/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 44 lõike 1 esimest lõiku, artikli 44 lõike 2 esimest lõiku, artikli 49 lõiget 1 ja artikli 50 lõiget 3,
ning arvestades järgmist:
(1)
Komisjoni otsuses 2009/177/EÜ (2) on esitatud loetelu liikmesriikidest, tsoonidest või piirkondadest, mille suhtes kohaldatakse heakskiidetud seire- ja likvideerimisprogramme seoses direktiivi 2006/88/EÜ IV lisa II osas loetletud ühe või mitme mitteeksootilise taudiga. Otsuses 2009/177/EÜ on esitatud ka nende liikmesriikide, tsoonide ja piirkondade loetelu, mis on ühe või mitme sellise taudi suhtes taudivabaks tunnistatud.
(2)
Taani on nõukogu otsuse 90/424/EMÜ (3) alusel esitanud komisjonile viirusliku hemorraagilise septitseemia (VHS) likvideerimise mitmeaastase kava ajavahemikuks 1. jaanuarist 2009 kuni 31. detsembrini 2013. Kavas esitatud piirkonnad on lisatud otsuse 2009/177/EÜ I lisa B osas sätestatud loetellu.
(3)
Taani on komisjonile esitanud kinnituse viirusliku hemorraagilise septitseemia (VHS) likvideerimise mitmeaastase kava lõpetamise ja taudi eduka likvideerimise kohta kogu Taani mandriterritooriumil. Kõnealune kinnitus on kooskõlas direktiivis 2006/88/EÜ sätestatud taudivaba staatuse kinnituse nõuetega. Seega tuleks kogu Taani mandriterritoorium tunnistada viirusliku hemorraagilise septitseemia (VHS) suhtes taudivabaks.
(4)
Iirimaa esitas 2009. aasta detsembris komisjonile mitmeaastase seireprogrammi seoses karpkalade herpesviirusega (KHV), mis hõlmab kogu Iirimaa territooriumi. Kavas esitatud piirkond on lisatud otsuse 2009/177/EÜ I lisa A osas sätestatud loetellu.
(5)
Iirimaa on komisjonile esitanud kinnituse taudivaba staatuse kohta seoses karpkalade herpesviirusega (KHV). Kõnealune kinnitus on kooskõlas direktiivis 2006/88/EÜ sätestatud taudivaba staatuse kinnituse nõuetega. Seega tuleks kogu Iirimaa territoorium tunnistada karpkalade herpesviiruse (KHV) suhtes taudivabaks.
(6)
Ühendkuningriik on 2010. aasta jaanuaris esitanud komisjonile mitmeaastase seireprogrammi seoses karpkalade herpesviirusega (KHV) Ühendkuningriigi Põhja-Iirimaa territooriumil.
(7)
Ühendkuningriik esitas 2013. aasta veebruaris komisjonile kinnituse taudivaba staatuse kohta seoses karpkalade herpesviirusega (KHV) Ühendkuningriigi Põhja-Iirimaa territooriumil. Kõnealune kinnitus on kooskõlas direktiivis 2006/88/EÜ sätestatud taudivaba staatuse kinnituse nõuetega. Seega tuleks kogu Ühendkuningriigi Põhja-Iirimaa territoorium tunnistada karpkalade herpesviiruse (KHV) suhtes taudivabaks.
(8)
Otsuse 2009/177/EÜ I lisa A, B ja C osa tuleks vastavalt muuta.
(9)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/177/EÜ I lisa muudetakse käesoleva otsuse lisa kohaselt.
Artikkel 2
Käesolev otsus on adresseeritud liikmesriikidele.
Brüssel, 29. november 2013

Labels: 18
6